《怀内堂弟詹雪樵司马》
清代·王德爵

客燕呢喃寄一枝，碧窗水馆细评诗。西风黄叶秋声里，疏雨红镫夜话时。

粟影此身同物外，杨花如梦又情痴。屋梁月色思君甚，忆否江南杜牧之。

作者简介：字寅甫，天资高朗多才，擅长外科兼理内科，悬壶华墅，施诊无分贫富，不计酬谢，曾有诗句云：『虽为谋生计，常存利济心。』殁于光绪辛卯年，享年七十四。著有《自娱随笔》等诗文集。